Salvatore Pica

Salvatore Pica (født 7. januar 1939 i Napoli i Italia, død 25. april 2022 i Napoli) var en italiensk kunst- og designentreprenør. Han var en av de første til å fremme design og samtidskunstkultur i etterkrigstidens Sør-Italia.

Biografi
I 1968 åpnet Centro Ellisse i Napoli, en by med mange forretninger for antikvariske møbler og restauratører som spesialiserte deg på slikt. Pica gikk inn for å selge moderne italienske produkter fra designere som Driade, Alessi og Kartell, og utstille dem i huslige omgivelser. Med denne innovative utstillingsstilen endret butikken seg til å selge kunstverk av moderne napolitanske kunstnere  og de fra vennen Lucio Amelios moderne kunstbyrå.

Centro Ellisse var en sponsorpartner av Accademia di belle arti di Napoli, og arrangerte konkurranser og utstillinger for kunststudenter. Ellisse utga bøker om design, kunst, teater og antropologi under det redaksjonelle prosjekt «Quaderni Ellisse». Forfatterne var blant andre Giulio Baffi, Stefano De Stefano, og fotografer som Fabio Donato.

Ved Picas galleri var Pica kurator og gallerist, og støttet unge kunstnere, blant dem Lino Fiorito, Gennaro Castellano, Adriana De Manes, Matteo Attruia, og Pierre-Yves Le Duc.  Han hjalp også med å gjenoppdage artister han hadde promotert tidligere, som Renato Barisani og Sergio Fermariello.

Sammen med Lucio Rufolo var Pica den formelle grunnlegger av «Accademia della catastrofe», en situasjonistisk bevegelse som involverte napolitanske forfattere.

Pica skrev om antropologi i en selvbiografisk og etnografisk stil. Han skrev om storbyantropologi, kvinner og napolitanere i bøker utgitt av forlagshus som Dante & Descartes og Colonnese.

Salvatore Pica døde i Napoli den 25. april 2022, etter å ha fått covid-19.

Bibliografi 
 La notte è dura ma non ci fa paura (1990, Colonnese)
 La donna napoletana (1991, Colonnese)
 Il Maschio Napoletano (1996, Dante & Descartes)
 Tipi da baretto (1997, Dante & Descartes)
 Vissi d'Arte: Quarant’anni sui marciapiedi dell’arte 1968–2008 (2008, Profeta/Imprint)
 La Rabbia Esaudita (2012, Enzo Albano)
 I napoletani (2014, Enzo Albano)

Referanser

Italienske forretningsfolk
Kunsthandlere og gallerister
Italienske forfattere
Personer fra Napoli
Dødsfall relatert til covid-19 i Italia